《秋日同诸公至洽师房》
明代·林鸿

洽公兰若宿云阴，上客何频此盍簪。幔捲云山邀逸兴，楼标霜月喻禅心。

空阶雨过閒花发，绝涧风来落叶深。今夜上方期共宿，一灯竹里对君吟。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。